Tikwal yettnerni uglam n uwadem seg temsiwt ɣer tayeḍ. D amedya, deg tmacahut n Uɛeqqa yessawalen, tamsiwt Ǧ.F, tenna-d ɣef teqrurt-nni mi akken i d sardent seg tala-nni n waklan belli tuɣal d taberkant. Maca tamsiwt Ḥ.T tesnerna aglam-agi, tenna-d: Taqrurt-nni:, tuɣal d taberkant, acebbub-is ami d iḍarren yettergigi, teḍɛef, tleḥḥu tettru, d abuɛejban deg dunit, d tamsarit. Ula d T. D, teglem-d liḥala n teqrurt-nni amek tbeddel, tenna-d simmal tettdubu, tleḥḥu ttcercuren yiḍarren-is s yidammen. Daɣen tamsiwt Ḥ.T tenna-d taklit-nni, tuɣal d tacebḥant, acebbub-is ikerčemmi, txuṣṣ. Tamsiwt Ǧ.F tenna-d ken belli taklit-nni tuɣal d taberkant.